Борис Младенов-Young
През половинвековен трудов стаж…

chitanka.info

През половинвековен трудов стаж

със дни от смърт и болка помрачени,

съм бил свидетел неведнъж и дваж,

на весели, дори забавни сцени.

Звучали са край мен шеги и смях,

и вицове пикантни ежедневно

от болните, а някои от тях

душа береха в дередже плачевно.

Не се предаваха до края те,

а бяха най-обикновени хора —

от стареца до малкото дете.

В двубоя с болестта по участ зла

намираха и в хумора опора

и срещаха с ирония смъртта!

Сидни, Австралия — 2016 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.